La llista de Carles Puigdemont, Lliures per Europa, ha obtengut uns resultats molt bons arreu de l'Estat. Així com la llista d'Oriol Junqueras, Ara Repúbliques, la de Puigdemont ha recollit vots de tot arreu. No obstant això, cal destacar la incidència de les dues llistes independentistes per a l'Europarlament a les Illes Balears.

Les Balears són el territori de l'Estat on Lliures per Europa ha aconseguit més vots, situant-se així en el segon lloc després de Catalunya. No obstant això, amb 10.663 vots, no ha superat els espectaculars 20.530 d'Ara Repúbliques a les Illes.

Els altres territoris de l'Estat on Junqueras ha tengut uns bons resultats han estat Galícia, on es presentava amb el BNG (171.500 vots) i el País Basc, on es presentava amb EH Bildu (246.488).

A Catalunya, en canvi, la tendència ha estat al contrari i la llista de Puigdemont ha superat la de Junqueras amb 987.148 front els 733.401 d'Ara Repúbliques.